**Republica Dominicana**

Situata in mijlocul Marilor Antile, intre Oceanul Atlantic si Marea Caraibilor, **Republica Dominicana** ocupa centrul si estul insulei Hispaniola (una dintre cele mai mari insule din Arhipelagul Antilelor Mari, Caraibe), pe care o imparte cu statul Haiti. Insula a fost numita dupa descoperirea sa de catre Cristofor Columb, fiind declarata, la momentul acela, cel mai frumos pamant din Lumea Noua. Un decor muntos de o frumusete rara caracterizeaza coastele insulei, cel mai inalt punct al sau fiind varful Pico Duarte. Povestile descoperii insulei si ospitalitatea localnicilor vin in completarea caracteristicilor principale ale insulei (hoteluri de cea mai inalta calitate, plaje cu nisip alb, ape turcoaz si vegetatie tropicala abundenta) pentru ca dumneavoastra sa va puteti bucura de o vacanta de vis.

**Punta Cana:** Localizata in sud-estul insulei, coasta acesteia este pentru multi simbolul Caraibilor, avand plaje splendide cu nisip alb marginite de palcuri dense de palmieri, zile insorite pe tot parcursul anului, paduri tropicale, munti presarati de cascade spectaculoase. Avand forma unei peninsule, zona este marginita la nord de Oceanul Atlantic, iar la sud de Marea Caraibelor. Cele mai exclusiviste hoteluri sunt situate chiar in prima linie de plaja si va rasfata cu o vasta oferta all inclusive. Plajele usor inclinate, care se intind de la Cabeza de Toro pana la Plaja Macao si programul bogat de divertisment pentru copii vor asigura o vacanta placuta si confortabila si pentru cei mici. Punta Cana are totusi mult mai multe de oferit. Printre acestea numim o multitudine de terenuri de golf world class, bucataria exotica deosebita, varietatea arhitecturii, dar si interiorul insulei, unde puteti invata despre stilul de viata dominican, departe de zonele turistice (transferul catre interiorul insulei se realizeaza cu autobuz sau jeep, de la aeroport).  
  
**Santo Domingo** se afla in Marea Caraibilor, la gura de revarsare a raului Ozama, in sudul tarii si este capitala Republicii Dominicane si cel mai mare oras. Desi este un oras aglomerat si industrializat, el poarta si o puternica amprenta istorica, se mandreste cu cele mai animate plaje si cea mai atragatoare viata de noapte. Cele mai importante cladiri coloniale din oras se afla in cartierul Zona Colonial. Aceasta zona a fost declarata mostenire a patrimoniului universal UNESCO in 1990.   
  
**La Romana** este una dintre destinatiile populare de plaja ale Republicii Dominicane si din Caraibe. Orasul La Romana este al treilea ca marime din Republica Dominicana si capitala administrativa a provinciei cu acelasi nume. La Romana este importanta pentru turismul acestei tari si se  afla in continua dezvoltare. Zona detine numeroase resorturi la malul marii, cum ar fi cele de pe plajele Bayahibe, Casa de Campo, unul dintre cele mai mari resorturi din lume si este destinatie de top pentru golf. Traseul de golf The Teeth of the Dog este renumit in intreaga lume, in timp ce multi artisti locali si internationali organizeaza spectacole la Altos de Chavón, o comunitate artistica si universitara.  
  
**Fostul teritoriu al razboinicilor taino - Samana**, aflata in nord-estul Republicii Dominicane este una dintre cele mai frumoase zone ale insulei Hispaniola. Cu o clima calda (20°-30° C) tot timpul anului, zona este ideala pentru iubitorii de soare si mare. Frumusetea zonei este remarcabila, de la muntii spectaculosi si pana la plajele intinse cu vegetatie tropicala luxurianta, cascade spectaculoase, pesteri, petroglife si picturi rupestre, iubitorii de ecoturism gasesc toate ingredientele acestui gen de activitati. Plajele intinse alterneaza cu o serie de plaje izolate, toate scaldate de ape limpezi, iar in larg in fiecare an din ianuarie si pana in martie pot fi admirate impresionantele balene cu cocoasa. Ritmurile de merengue, bachata si salsa sunt o prezenta constanta, iar frumosul oras Samana se mandreste cu portul sau pescaresc si cu promenada de la Malencon de pe care poate fi admirat spectacolul golfului punctat de velele ambarcatiunior.   
  
**Insula Cayo Levantado** se gaseste in **Golful Samana** si dispune de o plaja publica in nord-estul insulei si doua plaje private apartinand hotelului Gran Bahia Principe Cayo Levantado situat in sud-estul insulei. Una dintre cele mai interesante tururi ce se pot aborda pe insula este observarea migratiei balenelor intre lunile ianuarie si martie. Insula se poate accesa fie pornind de la aeroportul Samana fie de la aeroportul Puerto Plata, incluzand si transportul cu o ambarcatiune.  
**Informatii utile:**Este o destinatie perfecta, care are cate ceva de oferit pentru fiecare, atat pentru cei care doresc un lux sofisticat, cat si pentru pasionatii de aventura, arta si cultura, sau cei care vor numai zile de relaxare pe nisipul alb.

**Facilitati:**Se remarca prin posibilitatea practicarii diverselor sporturi pe tot parcursul anului, viata de noapte activa, resorturi de vis, cunoscute terenuri de golf, parcuri nationale deosebite, pe scurt: o vacanta plina de distractii si relaxare.

**Mediu:** Clima tropicala. Vremea este constanta, cu o *temperatura* medie de 26°C. **Pe coasta de nord cele mai umede luni sunt din octombrie pana in aprilie, in timp ce in sud perioada este intre lunile mai si noiembrie. Partea de sud a tarii este mai expusa la riscul uraganelor in perioada lunilor august si septembrie. Perioada optima de calatorii in Republica Dominicana este intre noiembrie si aprilie.**

Republica Dominicana este un paradis pentru exploratori si pasionatii de natura, temperatura ridicata a apelor atragand numeroase specii de pasari si animale marine. Marea majoritate a hotelurilor au adoptat tehnici nedaunatoare mediului, realizand cat de importanta este conservarea naturii.

**Cultura si atractii turistice:**Cultura dominicana cuprinde cea mai veche Universitate din Lumea Noua si cele mai vechi cladiri, catedrale si strazi, cum ar fi: **Catedrala Santa Maria la Menor** (dateaza din anul 1540), **casa familiei lui Cristofor Columb**, **Catedrala Catolica Americana**, **Muzeul El Alcazar, farul lui Columb**, **orasul vechi Santo Domingo** (a fost declarat de catre Cristofor Columb „prima capitala a Lumii Noi”. Are darul de a da impresia unei intoarceri in timp, in mijlocul sec. al XVI-lea. Aici puteti descoperi istoria timpurie a localitatii, dar si stilul de viata al localnicilor).

O importanta atractie din **Punta Cana** o reprezinta **Parque** **Nacional** **Del** **Este,**care se face cunoscut prin insula caraibiana **Saona**(este un adevarat sanctuar pentru abundenta viata subacvatica, avand una dintre cele mai frumoase formatiuni de corali din tara, fiind renumita pentru locurile de diving) si cele 200 de pesteri (dateaza din era pre-columbiana). De asemenea, in Punta Cana mai puteti vizita **Manati Park** (expozitie de pasari si reptile) si **Punta Cana Ecological**Reserve (puteti vedea animale pe cale de disparitie si plante neobisnuite).

Energia, muzica, dansul si ceremoniile fastuoase caracterizeaza sarbatorile si festivalurile dominicane. Spiritul Republicii Dominicane are la baza muzica, poporul avand o pasiune pentru ritmuri ca salsa, jazz latin, merengue si bachata, dar si alte tipuri de muzica de dans ce pot fi auzite in toata tara.

**Sport:** Pe unele portiuni de plaja poate fi periculos sa intrati in apa datorita valurilor si a curentilor subacvatici puternici, din aceasta cauza recomandam zonele supravegheate. Majoritatea hotelurilor percep o taxa pentru echipamente sau pentru depozitarea acestora. Transportul echipamentelor sportive voluminoase nu este posibil.

**Limba:** Limba oficiala este spaniola. In majoritatea hotelurilor se vorbeste limba engleza, dar si putina germana.

**Moneda:**1 EUR = aproximativ 53 pesos, 1 $ = aproximativ 38 pesos (iunie 2014). La majoritatea ATM-urilor puteti ridica bani cu EC / Card MAESTRO. Recomandam sa aveti la dumneavoastra bani cash, in EUR / USD, dar si un card de credit.

**Ingrijire medicala:** Atat costurile medicale, cat si medicamentele, trebuie platite cash. Nu exista obligativitatea vaccinarii inainte de a intra in Republica Dominicana.

**Note aditionale:**- In hoteluri si restaurante fumatul este interzis.  
- Alimentarea se realizeaza la prize cu 110 V. Este necesar adaptor.  
- Republica Dominicana este inca o destinatie in plina dezvoltare, de aceea in unele complexe se desfasoara si in momentul de fata activitati de constructie.

**IMPORTANT:**- este necesar pasaport normal valabil minim 6 luni de la data incheierii derularii programului  
- este obligatorie detinerea asigurarii medicale  
TAXA guvernamentala 20 euro/pers/sejur se va plati la iesire din Republica Dominicana